แบงก์โน้ตส์
ลิ้นมังกร
11 ส.ค. 2554

ลิ้นมังกร
ในงานเปิดตัวศูนย์ธุรกิจไทยจีน ของธนาคารกสิกรไทย ณ จามจุรี สแควร์ ที่เคแบงก์ทุ่มทุนสร้างไว้สำหรับรองรับบรรดานักธุรกิจกระเป๋าหนักจากแดนมังกร “เสี่ยปั้น” บัณฑูร ล่ำซำ ซีอีโอคนเก่ง อาสาขึ้นกล่าวต้อนรับอุปทูตเศรษฐกิจและการพาณิชย์จีนด้วยตัวเอง
แต่ถ้าพูดเปิดงานตามสคริปต์พื้นๆ คงจะธรรมดาไปสำหรับคนระดับ “บัณฑูร” งานนี้เลยต้องขอเปิดงานด้วยภาษาจีนเอาใจท่านอุปทูตเสียโหน่ย แค่เริ่มจับไมค์ก็ทำเอาคนก็เล่นเอากระจอกข่าวต้องอ้าปากค้างกันทั้งงาน
ก็ใครจะไปคิดไปฝันล่ะว่า “เสี่ยปั้น” จะซัวจีนได้ไฟแลบ สะเด็ดสะเด่าปานนี้ หลังงานเลิก ต้องแอบถามว่า ที่ซัวคล่องปรื๋อนี่ไปแอบฝึกปรือมาจากไหน เสี่ยแกตอบทันใดว่า “พนักงานเขาเขียนเป็นภาษาคาราโอเกะมาให้น่ะ พ้มพูดไม่เก่งร้อกกก” 
แหมๆ อย่ามาถ่อมตัวเลยขอรับ ใครๆ เขาก็รู้คุณปั้นเดินสายพบปะนักธุรกิจจีนเพื่อบุกตลาดเป็นว่าเล่น ชนเหล้ากับลูกค้าจีนไปแล้วนับพันจอก พูดแค่เนี่ยจิ๊บๆ ขอรับแค่กล่าวเปิดงานง่ายๆแค่นี้สบายลิ้นอยู่แล้ว จริงไหมครับเสี่ยยยย...